**Seletuskiri Peipsiääre valla 2022. a eelarve juurde**

**Sissejuhatus**

Peipsiääre valla 2022. aasta eelarve koostamisel on lähtutud erinevatest seadustest ja regulatsioonidest, milledest olulisemad on:

 \*Kohaliku omavalitsuse korralduse seadus;

 \*Kohaliku omavalitsuse üksuse finantsjuhtimise seadus.

 \*Peipsiääre valla finantsjuhtimise kord.

Peipsiääre valla 2022. aasta eelarve on koostatud vastavalt rahandusministri poolt kinnitatud riigieelarve tulude - kulude klassifikaatorite järjestusele. Valla eelarves on liigendatud põhitegevuse kulu tegevusalade ja vallaasutuste lõikes. Kulude ja tulude arvestus raamatupidamises toimub klassifikaatori kõige detailsemal viisil. Eelarve koostamisel kasutatakse veebipõhist eelarverakendust VEERA.

Eelarve on koostatud tekkepõhisena. Tekkepõhises eelarves kajastatakse tehingud vastavalt nende toimumisele, sõltumata sellest, millal nende eest raha laekub või välja makstakse.

Vastavalt Kohaliku omavalitsuse üksuse finantsjuhtimise seadusele (KOFS) koosneb eelarve osadest ning on kassapõhine või tekkepõhine Sõltumata arvestusviisist on eelarve jaotatud kuueks osaks:

|  |  |
| --- | --- |
| PÕHITEGEVUSE TULUD  | Maksutulud. Tulud kaupade ja teenuste müügist. Saadavad toetused. Muud tegevustulud.  |
| PÕHITEGEVUSE KULUD  | Antavad toetused. Muud tegevuskulud.  |
| INVESTEERIMIS- TEGEVUS  | Põhivara soetus ja müük. Põhivara soetuseks saadav ja antav sihtfinantseerimine. Osaluste soetus ja müük. Muude aktsiate ja osade soetus ja müük. Antavad ja tagasilaekuvad laenud. Finantstulud ja finantskulud.  |
| FINANTSEERIMISTEGEVUS  | Laenude võtmine ja võetud laenude tagasimaksmine. Kapitalirendikohustuste võtmine ja täitmine. Emiteeritud võlakirjade lunastamine ning tagasimaksed teenuste kontsessioonikokkulepete alusel.  |
| LIKVIIDSETE VARADE MUUTUS  | Raha ja pangakontode saldo muutus. Rahaturu- ja intressifondide aktsiate või osakute saldo muutus. Soetatud võlakirjade saldo muutus  |
| NÕUETE JA KOHUSTUSTE MUUTUS | Nõuete ja kohustuste muutus kajastab sisuliselt eelmise eelarveaasta rahade liikumist, mis ei too kaasa muutusi algava eelarveaasta tuludes ja kuludes. Nõuete ja kohustuste muutuse planeerimine eelarvesse võimaldab õigesti periodiseerida sihtotstarbelisi tulusid ja nende arvelt tehtavaid kulusid *(tulude ja kulude vastavusprintsiibi tagamiseks)* ning likviidsete varade liikumist. |

Eelarve koostamisel on arvestatud nii Peipsiääre valla arengukava kui ka valla eelarvestrateegiat, samuti Rahandusministeeriumi muudatusi seoses kohalike omavalitsuste rahastamisega.

Eelarveperioodi tegevuste planeerimisel on eesmärkideks seatud jätkusuutlikkus ja konservatiivsus, investeeringute tegemiseks peab kaasama võimalikult palju toetusrahasid, et valla finantsvõimekus ei halveneks.

Käesolev eelarve on koostatud üheks eelarveaastaks 01.01.2022-31.12.2022 ja sellega kavandatakse täita arengukavas ja eelarvestrateegias 2022. aastaks plaanitud eesmärgid võimalikult sarnases mahus ja viisil.

**Põhitegevuse tulud 2022**

Peipsiääre valla põhitegevuse tulud koosnevad maksutuludest, kaupade ja teenuste müügist laekuvatest tuludest, toetustest ning muudest tegevustuludest.

Peipsiääre valla eelarve põhitegevuse tulude struktuur aastatel 2021-2022 ja eelarve täitmine 2021. a

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **kood** | **Põhitegevuse tulud** | **8410032,00** | **8383063,09** | **8652218,00** |
|  | **Maksutulud** | **4165500,00** | **4343505,77** | **4663600,00** |
| 3000 | Füüsilise isiku tulumaks | 3850000,00 | 4032587,96 | 4350000,00 |
| 3030 | Maamaks | 315000,00 | 310677,81 | 313100,00 |
| 3047 | Parkimistasu | 500,00 | 240,00 | 500,00 |
|   | **Tulud kaupade ja teenuste eest kokku** | **594587,00** | **531852,69** | **602710,00** |
| 3201 | Muud riigilõivud a-e | 6000,00 | 5000,00 | 6000,00 |
| 3203 | Muud riigilõivud k-l | 1500,00 | 1170,00 | 1500,00 |
| 3209 | Muud riigilõivud | 500,00 | 760,00 | 1000,00 |
| 3220 | Tulud haridusalasest tegevusest | 433712,00 | 405561,79 | 431810,00 |
| 3221 | Tulud kultuuri- ja kunstialasest tegevusest | 19360,00 | 17112,03 | 15300,00 |
| 3222 | Tulud spordi- ja puhkealasest tegevusest | 0,00 | 0,00 | 0,00 |
| 3224 | Tulud sotsiaalabialasest tegevusest | 3000,00 | 20462,38 | 3000,00 |
| 3225 | Elamu- ja kommunaaltegevuse tulud | 42500,00 | 47391,73 | 48500,00 |
| 3229 | Tulud üldvalitsemisest | 2000,00 | 476,60 | 500,00 |
| 3230 | Tulud transpordi- ja sidealasest tegevusest | 2200,00 | 1508,15 | 3100,00 |
| 3232 | Tulud muudelt majandusaladelt |   | 1000,00 | 1000,00 |
| 3233 | Üür ja rent | 20115,00 | 19268,01 | 20500,00 |
| 3237 | Õiguste müük | 700,00 | 771,00 | 500,00 |
| 3238 | Muu toodete ja teenuste müük | 63000,00 | 11371,00 | 70000,00 |
|   | **Toetused kokku** | **3564945,00** | **3485759,57** | **3369708,00** |
| 3500 | Saadud tegevuskulude sihtfinantseerimine | 171147,00 | 93336,37 | 170796,00 |
| 352 | Saadud tegevustoetused | 3393798,00 | 3392423,20 | 3198912,00 |
|   | **Muud tulud kokku** | **85000,00** | **21945,06** | **16200,00** |
| 3825 | Tulud loodusressursside kasutamisest | 81000,00 | 12095,93 | 14200,00 |
| 3880 | Trahvid ja muud varalised karistused | 1000,00 | 677,00 | 0,00 |
| 3882 | Saastetasud ja keskkonnale tekitatud kahju hüvitis | 0,00 | 0,00 | 0,00 |
| 3888 | Eespool nimetamata muud tulud | 3000,00 | 9172,13 | 2000,00 |

**30 Maksutulud**

*3000 Füüsilise isiku tulumaks*

Füüsilise isiku tulumaks on valla eelarves olulise osatähtsusega – 2022. a eelarves moodustab see tuluallikas kõikidest põhitegevuse tuludest 50% (2021. a moodustas 45,7%).

Üksikisiku tulumaks laekub tulumaksuseaduse alusel. Maksu arvestab täismahus Maksu- ja Tolliamet ning kajastab füüsiliselt isikult saadud tulumaksust osa edasiantava maksuna kohalikele omavalitsustele.

2022. aastal laekub kohaliku omavalitsuse eelarvesse 11,96% valla elanikest maksumaksjate maksustatavast palgast (2021. aastal oli vastav näitaja samuti 11,96%).

Tulumaksu tegelik arvestus aastatel 2018-2021.

|  |  |
| --- | --- |
| **aasta** | **Tulumaksu tegelik arvestus** |
| 2018 | 3365900 |
| 2019 | 3708896 |
| 2020 | 3799433 |
| 2021 | 4032588 |

Füüsilise isiku tulumaksu maksjaid oli Peipsiääre vallas 31.10.2021 seisuga 2324. Tulumaksu on 2022. aasta eelarvesse planeeritud 4 350 000 eurot, mis on 8% rohkem kui 2021. aastal laekus. Tulumaksu kasvu mõjutab veel maksumaksjate palkade suurenemine. Rahandusministeeriumi prognoosi järgi kasvavad 2022. aastal palgad 7,4% (suvel avaldatud majandusprognoosi alusel) ning tarbijahinnad kasvavad 3,8%.

*3030 Maamaks.*

Maamaks on maa maksustamise hinnast lähtuv maks. Volikogu on kehtestanud maamaksumääraks 2,5 % maa maksustamishinnast aastas ja põllumajandussaaduste tootmiseks kasutusel oleva haritava maa ja loodusliku rohumaa maamaksumääraks 2,0% maa maksustamishinnast aastas.

Tulu maamaksu laekumisest moodustab põhitegevuse tuludest 3,3%. Maamaksu on planeeritud 2022. a eelarvesse 313 100 eurot.

**32 Tulud kaupade ja teenuste müügist**

Kaupade ja teenuste müügist planeeritud tulud summas **602 710 eurot** moodustavad 7% põhitegevuse tuludest ja on kavandatud järgmiste tuludena:

Riigilõivu tulu on planeeritud valla eelarvesse **8 500 eurot**. Valla eelarvesse laekuvad riigilõivud vastavalt riigilõivuseadusele - ehitusseaduse alusel tehtavates toimingutest (projekteerimistingimuste väljastamise, ehituslubade, kasutuslubade ja riikliku ehitusregistri andmete kinnitatud väljavõtete väljastamise eest).

*3220 Tulud haridusalasest tegevusest*

Vallavalitsus kinnitab igal aastal kooli ja lasteaia õpilaskoha tegevuskulu arvestusliku maksumuse järgmiseks aastaks, mis on aluseks arvlemisel teiste omavalitsustega. 2022. Aastal on kinnitatud koolieelsete lasteasutustele ühine arvestuslik keskmine kohamaks 502,26 eurot kuus. Vabariigi Valitsuse määrusega nr 110 06.12.2021 kehtestati „Põhikooli- ja gümnaasiumiseaduse” § 83 lõike 7 alusel 2022. a õppekoha tegevuskulu piirmäär ühe kuu kohta 96 eurot.

Lasteaiarühmade majandamiskulude ja õppevahendite kulude lastevanemate poolt kaetav määr on kehtestatud „Koolieelse lasteasutuse seaduse” ptk 5 § 27 lõike 3 ja 4 alusel Peipsiääre Vallavolikogu 30. Jaanuari 2018. a määruse nr 3 alusel, kus **lasteaiatasu suurus ühe lapse kohta kuus on** **10 eurot** kalendrikuus, olenemata laste arvust peres. Lapsevanemal on õigus taotleda toitlustamise soodustust kui 75 % toitlustamise hinnast ühe lapse kohta, kui pere kaks või rohkem last käivad valla munitsipaallasteasutuses. Peipsiääre vallavalitsus on kinnitanud Pala Kooli õpilaskodu arvestuslikuks maksumuseks 2022. aastal õpilase kohta 454,77 eurot kuus. Õpilaskodusse suunatakse õpilasi teistest valdadest, kuid Haridusministeeriumi poolt toetatav osa ei kata kõiki kulusid. Kokku on planeeritud tulusid haridusalasest tegevusest **431 810 eurot**.

*3221 Tulud kultuuri- ja kunstiasutuste tegevusest*

Planeeritud laekumine 2022. aastal on **15 300 eurot**, võrreldaval 2021. aastal 19360 eurot.

*3224 Tulud sotsiaalalasest tegevusest*

2022. a eelarvesse planeeritud **3000 eurot**, mis on seotud tasulise sotsiaalteenuse osutamisega eakatele ja sotsiaalsetele.

*3225 Laekumine elamu- ja kommunaalasutuste tegevusest*

Planeeritud laekumine 2022. aastal on **48 500 eurot**, mis koosneb põhiliselt üüri-, rendi-, vee- ja kanalisatsiooni tasust ning prügimaksust. Võrreldaval perioodil 42 500 eurot.

*3229 laekumised üldvalitsemise majandustegevusest*

Planeeritud 2022. aastal **500 eurot**, võrreldaval perioodil 2000 eurot.

*3230 Laekumine transpordi kasutamisest*

2022. aasta eelarvesse on planeeritud **3100 eurot,** mis koosneb vallale kuuluvate busside teenuse kasutamisest. Võrreldaval perioodil 2200 eurot.

*3233 Üüri- ja renditulud*

2022. aastaks on planeeritud **20 500 eurot,** mis on vallale kuuluvate mitteeluruumide üürile andmisest (sh juuksur, õmblejad, apteegid, Heakivi OÜ, SA Tartu Kiirabi, Teila AS, Riigi Kinnisvara jne ning allasutuste ruumide rendid). Võrreldaval perioodil planeeriti 20 115 eurot.

*3238 muu toodete ja teenuste tulud*

2022. tuludesse on suures osas planeeritud muu väheväärtusliku vara müügi tulud kokku **70 000** eurot. 2021. a eelarvesse oli planeeritud 63 000 eurot.

**35 Saadavad toetused**

**Tasandusfondi** vahendid ei ole sihtotstarbelised ja sisaldavad muuhulgas ka toetusi jäätmehoolduse arendamiseks ning sotsiaaltoetuste ja- teenuste osutamise korraldamiseks ja kaevandamisõiguse tasude muutmise kompensatsiooni.

**Toetusfondi** vahendid on määratud kohalikele omavalitsustele konkreetsete tegevuste katteks:

* hariduskulude toetus (õpetajate palgad, koolitus, õpikud ja õppevahendid, juhtimiskulud, koolilõuna, tõhustatud ja eritoe tegevuskuludeks, )
* koolieelsete lasteasutuste õpetajate tööjõukulude toetus
* noorte huvitegevuse toetus
* toimetulekutoetuse maksmise hüvitis
* raske ja sügava puudega laste lastehoiuteenuse toetus
* asendus- ja järelhooldusteenuse toetus
* rahvastikutoimingute hüvitis
* matusetoetus
* kohalike teede toetus
* energiahinna tõusu kompenseerimise toetus

Toetused kokku on 2022. a eelarves **3 369 708 eurot**. Toetused moodustavad valla eelarve põhitegevuse tuludest 39,0 %.

Kõige suurema osa eraldatavast toetusfondist moodustab haridustoetus, 1 357 743 eurot (2021. a oli 1 387 700eurot)**,** mis on 40,2% kogu toetuste eelarvest. Üldhariduskoolide pidamiseks antavat toetust antakse kohaliku omavalitsuse üksustele üldhariduskoolide õpetajate, direktorite ja õppealajuhatajate tööjõu kuludeks ja täienduskoolituseks, õppekirjanduseks ning koolilõunaks.

Direktorite ja õppealajuhatajate tööjõukulude toetuseks antakse 100 120 eurot. Õpetajate, direktorite ja õppealajuhatajate täienduskoolituse toetuseks 10 304 eurot. Kui õpetajate, õppealajuhatajate ja direktorite täienduskoolituse vajadus on kaetud, võib toetust kasutada nende tööjõukuludeks. Õppekirjanduse toetuseks antakse 57 eurot õpilase kohta so 20 976 eurot. Koolilõuna toetust antakse 175 eurot statsionaarse õppe õpilase kohta ja 1 euro toidupäev, kokku 64 225 eurot.

Toetust antakse tõhustatud tuge vajava statsionaarses õppes õppiva õpilase eest 39 168 eurot.

2022. a eraldatakse kohalikele omavalitsustele koolieelsete lasteasutuste õpetajate tööjõukulude toetust so 86 750 eurot, mis antakse kohaliku omavalitsuse üksustele vastavalt lasteaiaõpetaja töötasu alammäära suurendamisega kaasnevate lisakulude osaliseks katmiseks. 2022. aastal on lasteaia õpetajate kuu töötasu 90% kooliõpetaja palgast so 1271 eurot.

Huvihariduse ja huvitegevuse toetusest jaotatakse 50% huvihariduse ja huvitegevuse kättesaadavuse tagamise eesmärgil ning 50% mitmekesisuse tagamise eesmärgil kooskõlas noorsootöö seadusega.

Toetus 2022. aastal on87 639 eurot(2021. a oli 125 498 eurot**).** Toetust jaotatakse vallas erinevate piirkondade vahel arvestades koolide, noortekeskuste ja MTÜ-de tegevuskavasid. Otsuse toetuse jaotamisel teeb vallavalitsus.

Toimetulekutoetuse maksmise kulude hüvitamisel kohaliku omavalitsuse üksusele lähtutakse sotsiaalhoolekande seaduse § 156 lõikest 1. Rahandusministeerium jälgib jooksvalt toimetulekutoetuse maksmise hüvitise kasutamist. Kui rohkem kui ühel kohaliku omavalitsuse üksusel toimetulekutoetuse maksmise hüvitise aasta alguse jäägist ja jooksval aastal juurde antud vahenditest toetuse maksmiseks aasta lõpuni ei piisa, on Rahandusministeeriumil õigus ette valmistada ja Vabariigi Valitsusele otsustamiseks esitada korraldus täiendavate vahendite andmiseks eeldatava puudujäägi ulatuses. Täiendavate vahendite andmisel võetakse arvesse iga kohaliku omavalitsuse üksuse kulude muutust eelneva eelarveaastaga võrreldes ja toimetulekutoetuse väljamaksmiseks kasutada olevate vahendite mahtu. Toetus 2022. aastal on 25 584 eurot. Lisaks eraldab Rahandusministeerium 2022. aastal energiahinna tõusu leevendamiseks toetust. Selleks on 2022. aasta algusega eraldatud 80 000 toetusteks ja 2400 eurot toetuste väljamaksmise korraldamiseks.

Matusetoetuse kohaliku omavalitsuse üksuste vahel jaotamisel lähtutakse sotsiaalhoolekande seaduse ja toetuse jaotamisel võetakse aluseks 19–64-aastaste isikute ning 65-aastaste ja vanemate isikute arv rahvastikuregistri andmetel vastava aasta alguse seisuga. Toetus 2022. aastaks on 21 159 eurot.

KOV-dele antakse vahendid matusetoetuse määramiseks arvestusega, et keskmiselt oleks KOV-del võimalik katta matuse korraldamise kulusid 250 euro ulatuses.

Asendus- ja järelhooldusteenuse toetus jatoetuse jaotamisel võetakse aluseks järelhooldusel, hooldusperes asendushooldusel, asenduskodus asendushooldusel ja perekodus asendushooldusel olevate isikute arv ning eelmise eelarveaasta vahendite jääk sotsiaalteenuste ja -toetuste andmeregistri ja sotsiaalhoolekandealase statistika andmetel. Toetus 2022. aastal on 75 824 eurot.

### Toetust eraldatakse veel raske ja sügava puudega lastele abi osutamiseks, kuid 2022 a. eelarve eraldus on 0. Peipsiääre valla poolt on esitatud sotsiaalministeeriumile ja rahandusministeeriumile parandustaotlus. Raske ja sügava puudega laste lapsehoiuteenust korraldavad sotsiaalhoolekande seaduse kohaselt kohaliku omavalitsuse üksused. Kohaliku omavalitsuse üksus saab toetust kasutada raske ja sügava puudega laste lapsehoiu-, tugiisiku-, sotsiaaltranspordi- või muudeks sotsiaalteenusteks, mis aitavad vähendada raske ja sügava puudega lapse perekonna hoolduskoormust või puudest tulenevat lisavajadust.

Kohalike teede hoiu toetus jaotatakse kohaliku omavalitsuse üksuste vahel proportsionaalselt kohalike maanteede ja tänavate pikkusega, seejuures tänavate pikkus korrutatakse viiega. Teede pikkuse andmed saadakse teeregistrist. Toetus 2022. aastal on 291 947 eurot.

Tegevustoetust planeeritud vallale Liivi Muuseumi ülalpidamiseks 81 500 eurot ja Pala õpilaskodu ülalpidamiseks 30 000 eurot.

Lisaks on erinevaid sihtfinantseeringuid tegevuskuludeks 2022. aasta eelarvesse planeeritud summas 88 396 eurot.

**38 Muud tegevustulud**

Muud tulud kokku on 2022. a eelarves 16 200 eurot. Loodusressursside kasutamise tulu arvestab omavalistustele Keskkonnaamet.

 Muud tegevustulud 2021-2022

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
|   | **Muud tulud kokku** | **85000,00** | **21945,06** | **16200,00** |
| 3825 | Tulud loodusressursside kasutamisest | 81000,00 | 12095,93 | 14200,00 |
| 3880 | Trahvid ja muud varalised karistused | 1000,00 | 677,00 | 0,00 |
| 3888 | Eespool nimetamata muud tulud | 3000,00 | 9172,13 | 2000,00 |

**Kõik põhitegevuse tulud kokku on 8 652 218 eurot.**

**Põhitegevuse kulud 2022**

Vastavalt Kohaliku omavalitsuse korralduse seaduse § 6 on kohaliku omavalitsuse ülesanne korraldada vallas elamu- ja kommunaalmajandust, veevarustust, heakorda, valla teede ja tänavate korrashoidu, vallasisest ühistransporti, koolieelsete lasteasutuste, koolide, raamatukogude, kultuurikeskuste ja hooldekodu ning teiste kohalike asutuste ülalpidamist ning korraldama vallas sotsiaalabi ja sotsiaalteenuseid. Peipsiääre valla 2022. aasta eelarve põhitegevuse kulud jagunevad järgmisteks tegevusaladeks:

**· Üldvalitsemine** (vallavolikogu, vallavalitsus, reservfond, muud üldised teenused ja valitsussektori võla teenindamine, valitsussektori vahelised ülekandeid);

**· Avalik kord ja riigikaitse** (avaliku korra tagamine, päästekomandode ja Kaitseliidu toetamine);

**· Majandus** (põllumajandus, maanteetransport, transpordikorraldus, territoriaalne planeerimine ja majanduse haldamine);

**· Keskkonnakaitse** (maastikukaitse, jäätme- ja heitveekäitlus);

**· Elamu- ja kommunaalmajandus** (tänavavalgustus, hulkuvate loomadega seotud tegevus, veevarustus, elamu- ja kommunaalmajandus);

**· Vaba aeg** (sporditegevus, noorsootöö, huvialategevus, raamatukogud, kohalikud kultuuriüritused, klubide-seltside toetamine, vallaleht, valdkonna haldamine);

**· Haridus** (lasteaiad, koolid, lasteaia- ja kooliteenuse ostmine teistelt kohalikelt omavalitsustelt, noorte huviharidus ja huvitegevus, koolitoit, koolitransport, valdkonna haldamine);

**· Sotsiaalne kaitse ja tervishoid** (teenused ja toetused puuetega inimestele, eakatele, lastega peredele, riskirühmadele, hooldekodu ning päevakeskuse teenused, asendus- ja järelhooldus, valdkonna haldamine, terviseedendus, avalikud tervishoiuteenused).

Peipsiääre valla 2022. aasta eelarve põhitegevuse kulude kogumahuks on kavandatud **8 652 218 eurot**.

Vastavalt kohaliku omavalitsuse üksuse finantsjuhtimise seaduse § 8 lõikele 1 tuleb põhitegevuse kulud jaotada majandusliku sisu järgi vähemalt järgmisteks liikideks:

• Antavad toetused;

• Muud tegevuskulud (siin all kajastuvad nii personali-, majandamis- kui ka muud kulud).

Peipsiääre valla põhitegevuse kulud majandusliku sisu järgi 2021-2022

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
|  | **Põhitegevuse kulud kokku** | **8410032,00** | **7918782,65** | **8652218,00** |
| 41 | Sotsiaaltoetused | 243535,00 | 210538,74 | 322608,00 |
| 45 | Muud toetused | 415337,00 | 397905,64 | 414321,00 |
| 50 | Tööjõukulud | 4870684,00 | 4612566,80 | 5077129,00 |
| 55 | Majandamiskulud | 2875575,00 | 2694298,07 | 2776488,00 |
| 60 | Muud tegevuskulud | 4901,00 | 3473,40 | 61672,00 |

2022. aasta põhitegevuse kulud moodustavad eelarve kuludest 86,9%.

**Antud toetused**

Sotsiaalabi ja muude toetustena füüsilistele isikutele makstakse riiklikku toimetulekutoetust, toetust puuetega inimestele ja nende hooldajatele, muid pere sissetulekust mittesõltuvaid toetusi (sünnitoetus, matusetoetus, koolitoetus jne) ja ühekordseid toetusi isikutele kellel on oht saada sotsiaalselt tõrjutuks. Sihtotstarbelised toetused tegevuskuludeks on ette nähtud kultuuri-, spordi- ja muu vaba aja tegevuse toetamiseks ning liikmemaksudeks. Toetused moodustavad põhitegevuse kuludest 8,5% so 736 929 eurot.

**Tööjõu-, majandamis- ja muud tegevuskulud**

Nimetatud tegevuskulud moodustavad 91,5% põhitegevuse kuludest. Muude tegevuskuludena kajastatakse tööjõukulusid ja majandamiskulusid. Tööjõukulud koosnevad töötajatele makstavatest töötasudest ja neile lisanduvatest tööandja maksudest (sotsiaalmaks, töötuskindlustusmakse). Tööjõukuludeks on kavandatud 5 077 129 eurot, mis moodustab suurima osa põhitegevuse kuludest so 58,7% .

Majandamiskuludeks on kavandatud 2 776 488 eurot, mis moodustab 32% põhitegevuse kuludest. Majandamiskulud jagunevad majandusliku sisu järgi järgmiselt:

 • Administreerimiskulud (juhtimise, üldise haldamise ja bürootegevusega seotud kaubad ja teenused)

• Uurimis- ja arendustööde kulud

• Lähetuskulud

• Koolituskulud

• Kinnistute, hoonete ja ruumide majandamise kulud

 • Sõidukite ülalpidamiskulud

• Info- ja kommunatsioonitehnoloogia kulud

• Inventari majandamise kulud

• Toiduained ja toitlustusteenused

• Meditsiinikulud (esmaabivahendid, töötajate tervisekontrolli kulud)

• Teavikute ja kunstiesemete kulud (avalike raamatukogude raamatud)

• Õppevahendite ja koolituse kulud (õpikud, mänguasjad, õpilastele korraldatavad ekskursioonid, teistele omavalitsusüksustelt ostetud lasteaia- ja koolitusteenused)

• Kommunikatsiooni-, kultuuri- ja vaba aja sisustamise kulud (spordi- ja kultuuriürituste korraldamine)

• Sotsiaalteenused (füüsilistele isikutele mõeldud toetuste andmine teenusena või tehnilise abivahendina kui tasumine tarnijale, mitte toetuse saajale)

 • Mitmesugused majanduskulud (tellitud transporditeenused, oma töötajate tervise edendamise kulud)

Muud tegevustoetused 2022. aasta eelarvesse on planeeritud 61 672 eurot, milles sisaldub ka reservfond 60 772 eurot sh kaasava eelarve summa.

**Põhitegevuse kulud tegevusalade järgi**

Kulude jaotumist tegevusvaldkondade lõikes näitab järgnev diagramm:

*01 Üldised valitsussektori teenused*

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **01111** | **Valla- ja linnavolikogu** | **51410,00** | **52337,52** | **53633,00** |
| 50 | Tööjõukulud | 50747,00 | 51471,00 | 50843,00 |
| 55 | Majandamiskulud | 663,00 | 866,52 | 2790,00 |
| **01112** | **Valla- ja linnavalitsus** | **504277,00** | **498197,81** | **507266,00** |
| 50 | Tööjõukulud | 320295,00 | 324486,99 | 340416,00 |
| 55 | Majandamiskulud | 178350,00 | 173131,68 | 166550,00 |
| 60 | Muud tegevuskulud | 700,00 | 579,14 | 300,00 |
|  | *Investeerimistegevus* | *4932,00* | *0,00* | *0,00* |
| 15 | Põhivara | 4932,00 | 0,00 | 0,00 |
| 35 | Saadud toetused | 0,00 | 0,00 | 0,00 |
| **01114** | **Kohaliku omavalitsuse üksuse reservfond** | **0,00** | **0,00** | **60772,00** |
| 60 | Muud tegevuskulud | 0,00 | 0,00 | 60772,00 |
| **01600** | **Muud üldised valitsussektori teenused** | **50470,00** | **48767,60** | **29908,00** |
| 45 | Muud toetused | 30470,00 | 30436,92 | 27232,00 |
| 50 | Tööjõukulud | 19000,00 | 17400,75 | 2676,00 |
| 55 | Majandamiskulud | 1000,00 | 929,93 | 0,00 |
| **01700** | **Valitsussektori võla teenindamine** | **40000,00** | **39173,33** | **43525,00** |
|  | *Investeerimistegevus* | *40000,00* | *39173,33* | *43525,00* |
| 65 | Finantstulud ja -kulud | 40000,00 | 39173,33 | 43525,00 |

Reservfondi on planeeritud 60 772 eurot ettenägematute kulude katmiseks volikogu poolt kehtestatud korra alusel ning kaasava eelarve tegevuste teostamiseks.

Liikmemaksud seotud osalemisega erinevates liitudes ja organisatsioonides, mille eesmärk on kohalike omavalitsuste ühistegevuste arendamine juhtorganite kaudu, koostööprojektides osalemine, ühisürituste korraldamine, kogemuste vahetus jne.

Eelarvesse kavandatud osalustasusid ja liikmemaksu järgmistele asutustele:

Tartu 2024 osalus 5462 eurot

Tartu Ühistranspordikeskus 2750 eurot;

Jõgevamaa Koostöökoda 320 eurot;

Tartumaa Omavalitsuste Liit 13000 eurot;

Tartumaa Arendusselts 2600 eurot;

Peipsimaa Kalanduspiirkonna Arendajate Kogu 3100 eurot.

*03 Avalik kord ja julgeolek*

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **03200** | **Päästeteenused** | **3000,00** | **3000,00** | **1000,00** |
| 45 | Muud toetused | 3000,00 | 3000,00 | 1000,00 |

Päästeteenuste kuludena on kajastatud MTÜ Pala Tuletõrje Seltsi tegevuskulude toetus.

*04 Majandus*

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **04430** | **Ehitus** | **26636,00** | **27429,96** | **28995,00** |
| 50 | Tööjõukulud | 22625,00 | 23313,96 | 24665,00 |
| 55 | Majandamiskulud | 4011,00 | 4116,00 | 4330,00 |
| **0 4510** | **Maanteetransport** | **195068,00** | **228712,80** | **150000,00** |
|  | *Investeerimistegevus* | 195068,00 | 228712,80 | 150000,00 |
| 15 | Põhivara | 195068,00 | 228712,80 | 150000,00 |
| 35 | Saadud toetused | 0,00 | 0,00 | 0 |
| **04740** | **Üldmajanduslikud arendusprojektid** | **86700,00** | **76410,52** | **61652,00** |
| 45 | Muud toetused | 6200,00 | 6200,00 | 5000,00 |
| 50 | Tööjõukulud | 0,00 | 0,00 | 0,00 |
| 55 | Majandamiskulud | 67000,00 | 56710,52 | 26000,00 |
|  | *Investeerimistegevus* | *-53522,00* | *13500,00* | *4600,00* |
| 15 | Põhivara | 13500,00 | 13500,00 | 30652,00 |
| 35 | Saadud toetused | -67022,00 | 0,00 | -26052,00 |
| **04900** | **Muu majandus (sh majanduse haldus)** | **59484,00** | **58558,83** | **63902,00** |
| 50 | Tööjõukulud | 53092,00 | 53970,67 | 57802,00 |
| 55 | Majandamiskulud | 6392,00 | 4588,16 | 6100,00 |

Majanduse valdkonna all on kajastatud ehitus- ja maaspetsialisti ning majandusosakonna juhataja tööjõu ja majanduskulud, samuti MTÜ Peipsi Turism tegevustoetus 5000 eurot ning üldplaneeringu koostamise osalised kulud.

*05 Keskkonnakaitse*

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **05100** | **Jäätmekäitlus** | **33750,00** | **25855,78** | **32354,00** |
| 55 | Majandamiskulud | 33750,00 | 25855,78 | 32354,00 |
| **05101** | **Avalike alade puhastus** | **331162,00** | **334643,33** | **322547,00** |
| 45 | Muud toetused | 0,00 | 0,00 | 25000,00 |
| 55 | Majandamiskulud | 331162,00 | 334643,33 | 302547,00 |
| **05200** | **Heitveekäitlus** | **500,00** | **314,68** | **400,00** |
| 60 | Muud tegevuskulud | 500,00 | 314,68 | 400,00 |
| **05600** | **Muu keskkonnakaitse (sh keskkonnakaitse haldus)** | **22876,00** | **17878,38** | **14332,00** |
| 50 | Tööjõukulud | 21756,00 | 17032,74 | 13482,00 |
| 55 | Majandamiskulud | 1120,00 | 845,64 | 850,00 |

Keskkonnakaitse all ajastatakse prügi veo kulud ning keskkonnaspetsialisti tööjõu- ja majanduskulud.

Avalike alade puhastuse all kajastatakse suvist ja talvist teede ja tänavate hooldust ja puhastust, lume- ja libedusetõrjet. Samuti kulud seoses MTÜ Estonian Autosport Events koostöölepinguga WRC Rally Estonia läbiviimiseks Peipsiääre valla teedel summas 20 000 eurot.

*06 Elamu- ja kommunaalmajandus*

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **0 6300**  | **Veevarustus** | **80000,00** | **22020,30** | **60000,00** |
|   | *Investeerimistegevus* | *50000,00* | *-7979,70* | *30000,00* |
| 45 | Muud toetused | 80000,00 | 22020,30 | 60000,00 |
| 35 | Saadud toetused | -30000,00 | -30000,00 | -30000,00 |
| **06400** | **Tänavavalgustus** | **25000,00** | **20975,29** | **38500,00** |
| 55 | Majandamiskulud | 25000,00 | 20975,29 | 38500,00 |
| **06605** | **Muud elamu- ja kommunaalmajanduse tegevus** | **655139,00** | **620842,13** | **627111,00** |
| 50 | Tööjõukulud | 322546,00 | 317818,08 | 353564,00 |
| 55 | Majandamiskulud | 140707,00 | 147843,18 | 200120,00 |
| 60 | Muud tegevuskulud | 3501,00 | 2499,58 | 0,00 |
|  | *Investeerimistegevus* | 188385,00 | 74347,51 | 73427,00 |
| 15 | Põhivara | 188385,00 | 152681,29 | 73427,00 |
| 35 | Saadud toetused | 0,00 | -78333,78 | 0,00 |

Elamu- ja kommunaalmajanduse kulude all on kajastatud kogu majandusosakonna kulud, mis hõlmavad kogu valla territooriumil teostatavat heakorda, kalmistuste ja sauna tegevust.

*07 Tervishoid*

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **07600** | **Muu tervishoid, sh tervishoiu haldamine** | **834420,00** | **632904,22** | **104000,00** |
| 55 | Majandamiskulud | 35420,00 | 36677,57 | 34000,00 |
|  | *Investeerimistegevus* | *244000,00* | *596226,65* | *70000,00* |
| 15 | Põhivara | 799000,00 | 596226,65 | 70000,00 |
| 35 | Saadud toetused | -555000,00 | 0,00 | 0,00 |

*08 Vaba aeg, kultuur, religioon*

Kultuuri valdkonna põhitegevuse kulude jaotus osakondade lõikes:

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **08102** | **Sport** | **325662,00** | **281452,31** | **257565,00** |
| 45 | Muud toetused | 138692,00 | 137345,26 | 143690,00 |
| 50 | Tööjõukulud | 26072,00 | 25604,67 | 28810,00 |
| 55 | Majandamiskulud | 51479,00 | 51643,82 | 55065,00 |
|  | *Investeerimistegevus* | *15000,00* | *-27559,24* | *3000,00* |
| 15 | Põhivara | 109419,00 | 66858,56 | 30000,00 |
| 35 | Saadud toetused | -94419,00 | -94417,80 | -27000,00 |
| **08107** | **Noorsootöö ja noortekeskused** | **216943,00** | **181812,91** | **185174,00** |
| 45 | Muud toetused | 132795,00 | 131810,16 | 118294,00 |
| 50 | Tööjõukulud | 23679,00 | 15801,41 | 28500,00 |
| 55 | Majandamiskulud | 33869,00 | 27601,34 | 18380,00 |
|  | *Investeerimistegevus* | *26600,00* | *6600,00* | *20000,00* |
| 15 | Põhivara | 26600,00 | 6600,00 | 20000,00 |
| **08109** | **Vaba aja üritused** | **62849,00** | **64517,31** | **59853,00** |
| 45 | Muud toetused | 0,00 | 0,00 | 0,00 |
| 50 | Tööjõukulud | 34505,00 | 29677,57 | 29961,00 |
| 55 | Majandamiskulud | 28344,00 | 34839,74 | 29892,00 |
| **08201** | **Raamatukogud** | **254050,00** | **250481,51** | **260725,00** |
| 50 | Tööjõukulud | 178134,00 | 176221,53 | 189675,00 |
| 55 | Majandamiskulud | 75916,00 | 74259,98 | 71050,00 |
| **08202** | **Rahvakultuur** | **192007,00** | **168982,96** | **175066,00** |
| 50 | Tööjõukulud | 75700,00 | 73537,25 | 81856,00 |
| 55 | Majandamiskulud | 53306,00 | 40042,51 | 63150,00 |
|  | *Investeerimistegevus* | *36695,00* | *42403,20* | *10060,00* |
| 15 | Põhivara | 63001,00 | 55403,20 | 30060,00 |
| 35 | Saadud toetused | -26306,00 | -13000,00 | -20000,00 |
| **08203** | **Muuseumid** | **155510,00** | **153747,16** | **110220,00** |
| 50 | Tööjõukulud | 92017,00 | 90624,07 | 91609,00 |
| 55 | Majandamiskulud | 29046,00 | 29455,49 | 16411,00 |
|  | *Investeerimistegevus* | *11195,00* | *10530,60* | *2200,00* |
| 15 | Põhivara | 34447,00 | 33667,60 | 2200,00 |
| 35 | Saadud toetused | -23252,00 | -23137,00 | 0,00 |
| **08300** | **Ringhäälingu- ja kirjastamisteenused** | **19500,00** | **16771,88** | **19500,00** |
| 55 | Majandamiskulud | 19500,00 | 16771,88 | 19500,00 |
| **08400** | **Religiooni- ja muud ühiskonnateenused** | **2000,00** | **2000,00** | **2400,00** |
| 45 | Muud toetused | 2000,00 | 2000,00 | 2400,00 |
| **08600** | **Muu vaba aeg, kultuur, religioon, sh haldus** | **1969503,00** | **1456212,67** | **652298,00** |
| 45 | Muud toetused | 102090,00 | 87023,30 | 96705,00 |
| 50 | Tööjõukulud | 20302,00 | 20848,26 | 22439,00 |
| 55 | Majandamiskulud | 500,00 | 3531,21 | 2450,00 |
|  | *Investeerimistegevus* | *969781,00* | *1273491,95* | *530704,00* |
| 15 | Põhivara | 1833663,00 | 1331862,70 | 500000,00 |
| 35 | Saadud toetused | -876830,00 | -71317,95 | 0,00 |
| 45 | Muud toetused | 12948,00 | 12947,20 | 30704,00 |

Vaba aja ürituste all kajastatakse nii Alatskivi piirkonna kultuuritegevuse kulusid summas 41 503 eurot kui ka SA Kallaste Arendusega seotud majanduskulud summas 18 350 eurot.

Rahvakultuuri jaotuses on kulud neljale rahvamajale: Pala Kultuurimaja 71 032 eurot, Ranna Rahvamaja 24 492 eurot, Kolkja Rahvamaja 40 183 eurot ja Varnja seltsimaja 9299 eurot.

Erinevate piirkondade kulud kultuuriüritustele on taotletud järgmiselt:

Pala Kultuurimaja 6500 eurot;

Ranna Rahvamaja 3500 eurot;

Kolkja Rahvamaja 3500 eurot;

Alatskivi kultuuriüritused 8000 eurot

Kallaste kultuuriüritused 4000 eurot;

Vara Sport SA kultuuriüritused 8600 eurot ja spordiüritused 5350 eurot;

Koosa Noorteklubi kultuuriüritused 4530 eurot.

Nii allasutused kui ka sihtasutused kirjutavad projekte ürituste läbiviimiseks (nt Karakatitsa 2022), need toetused lisanduvad sihtotstarbeliselt ülalmainitud summadele.

Muuseumide jaotuses on Liivi Muuseumi kulud summas 93 405 eurot ja Kolkja muuseumi kulud summas 14 615 eurot.

Toetused vaba aja- ja kultuurisektoris mittetulunduslikele ühingutele ja sihtasutustele jagunevad järgmiselt:

|  |  |  |
| --- | --- | --- |
|  | **Tegevustoetus** | **Huvitegevuse toetus** |
| Tartu Spordiliit | 2130 | 5000 |
| MTÜ SK JUKU | 9640 | 0 |
| Vara Sport SA | 98000 | 10920 |
| Jalgpalliklubi FC Peipsi United Junior | 5000 | 13000 |
| MTÜ Koosa Noorteklubi | 47500 | 4000 |
| Alatskivi Noortekeskus | 17500 | 4514 |
| MTÜ Pala Valla Noored | 25000 | 4200 |
| EELK Alatskivi kogudus | 900 | 0 |
| EELK Kodavere Mihkli kogudus | 800 | 0 |
| EELK Vara Brigitta kogudus | 700 | 0 |
| Alatskivi Loss SA | 14500 | 0 |
| Varnja Perekonna Selts | 50 | 0 |
| Kaldapiäskesed MTÜ | 1500 | 0 |
| Assikvere Haridusselts | 6000 | 0 |
| Vara Maanaiste Selts MTÜ | 3600 | 0 |
| Kokora Kandi Külaselts MTÜ | 2500 | 0 |
| Vara Rahvatantsurühm „Kiljak“ MTÜ | 2400 | 0 |
| Tuuritajad MTÜ | 370 | 0 |
| Kallaste Arendus SA | 52035 | 0 |
| Kodavere Pärimuskeskus | 10000 | 0 |
| Vara Laegas MTÜ | 0 | 4080 |
| Acoussion MTÜ | 3750 | 0 |
| **KOKKU** | **303875** | **45714** |

*09 Haridus*

Haridustegevuse kulude jaotus osakondade lõikes:

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **09110** | **Alusharidus** | **1477342,00** | **1381464,33** | **1587220,00** |
| **205** | **Lasteaia kohatasud teistele KOV** | **68300,00** | **68682,44** | **68000,00** |
| **411** | **Alatskivi lastaed** | **414882,00** | **423066,72** | **413005,00** |
| 50 | Tööjõukulud | 291181,00 | 294396,02 | 347215,00 |
| 55 | Majandamiskulud | 70289,00 | 75258,78 | 65790,00 |
| 15 | Põhivara | 53412,00 | 53411,92 | 0 |
| **451** | **Koosa Lasteaed** | **268274,00** | **248427,81** | **378193,00** |
| 50 | Tööjõukulud | 203314,00 | 194274,94 | 215540,00 |
| 55 | Majandamiskulud | 64960,00 | 54152,77 | 68250,00 |
| 15 | Põhivara | 0 | 0 | 94403,00 |
| **452** | **Vara Lasteaed** | **291676,00** | **256918,07** | **335751,00** |
| 50 | Tööjõukulud | 224571,00 | 213176,33 | 251251,00 |
| 55 | Majandamiskulud | 67105,00 | 43741,74 | 84500,00 |
| **531** | **Anna Haava nim Pala kooli lasteaed** | **266156,00** | **260844,76** | **258618,00** |
| 50 | Tööjõukulud | 185126,00 | 180725,63 | 208728,00 |
| 55 | Majandamiskulud | 32330,00 | 31444,73 | 40890,00 |
| 15 | Põhivara | 48700,00 | 48674,40 | 9000,00 |
| **541** | **Kolkja Lasteaed-Põhikooli lasteaed** | **150754,00** | **123524,63** | **133653,00** |
| 50 | Tööjõukulud | 119076,00 | 107473,62 | 110523,00 |
| 55 | Majandamiskulud | 31678,00 | 16051,01 | 23130,00 |
| 15 | Põhivara | 17300 | 0 | 0 |
| **09212** | **Põhihariduse kulud** | **3156435,00** | **2904430,97** | **2747869,00** |
| **205** | **Koolikohatasud teistele KOV** | **125000,00** | **133252,06** | **140000,00** |
| **511** | **Alatskivi Kool** | **1099708,00** | **1044729,16** | **796209,00** |
| 50 | Tööjõukulud | 610005,00 | 574957,17 | 642240,00 |
| 55 | Majandamiskulud | 157361,00 | 131820,27 | 153969,00 |
| 15 | Põhivara | 332342,00 | 337951,72 | 0 |
| **531** | **Anna Haava nim Pala Kool** | **668050,00** | **594282,68** | **823543,00** |
| 50 | Tööjõukulud | 506505,00 | 453013,85 | 569223,00 |
| 55 | Majandamiskulud | 141545,00 | 122484,35 | 156720,00 |
| 15 | Põhivara | 20000,00 | 18784,48 | 97600,00 |
| **541** | **Kolkja Lasteaed-Põhikool** | **799603,00** | **720562,06** | **492481,00** |
| 50 | Tööjõukulud | 474651,00 | 425164,57 | 328112,00 |
| 55 | Majandamiskulud | 185203,00 | 191071,78 | 104369,00 |
| 15 | Põhivara | 139749,00 | 104322,71 | 60000,00 |
| **551** | **Vara Põhikool** | **464074,00** | **411608,81** | **495636,00** |
| 50 | Tööjõukulud | 358697,00 | 353449,73 | 389660,00 |
| 55 | Majandamiskulud | 105380,00 | 68161,28 | 105976,00 |
| **09510** | **Noorte huviharidus ja huvitegevus** | **180485,00** | **164307,03** | **200332,00** |
| 45 | Muud toetused | 90,00 | 90,00 | 0,00 |
| 50 | Tööjõukulud | 144085,00 | 142831,59 | 169732,00 |
| 55 | Majandamiskulud | 36310,00 | 21385,44 | 30600,00 |
| **09600** | **Koolitransport** | **153039,00** | **151844,52** | **142369,00** |
| 50 | Tööjõukulud | 62201,00 | 62754,73 | 67569,00 |
| 55 | Majandamiskulud | 78310,00 | 76561,79 | 74800,00 |
|  | *Investeerimistegevus* | *12528,00* | *12528,00* | *0,00* |
| 15 | Põhivara | 12528,00 | 12528,00 | 0,00 |
| **09601** | **Koolitoit** | **194148,00** | **185480,59** | **197148,00** |
| 50 | Tööjõukulud | 78040,00 | 75861,59 | 81135,00 |
| 55 | Majandamiskulud | 116108,00 | 109619,00 | 116013,00 |
| **09602** | **Öömaja** | **81140,00** | **73979,51** | **86617,00** |
| 50 | Tööjõukulud | 60210,00 | 58835,88 | 62217,00 |
| 55 | Majandamiskulud | 20930,00 | 15143,63 | 24400,00 |
| **09800** | **Muu haridus, sh hariduse haldus** | **94299,00** | **63759,69** | **67394,00** |
| 50 | Tööjõukulud | 56934,00 | 27740,82 | 30694,00 |
| 55 | Majandamiskulud | 37365,00 | 36018,87 | 36700,00 |

Koolitoidu tegevusala all jagunevad kulud järgmiselt:

Alatskivi Kool 77 181 eurot;

Pala Kool 31 000 eurot (koosneb ainult toiduainete kuludest, tööjõukulud on kooli majanduspersonali kuludes);

Vara Põhikool 44 480 eurot;

Kolkja Lasteaed-Põhikool 44 487 eurot.

*10 Sotsiaalne kaitse*

Sotsiaalse kaitse kulude jaotus tegevusalade lõikes:

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **10121** | **Muu puuetega inimeste sotsiaalne kaitse** | **59535,00** | **60576,50** | **49493,00** |
| 41 | Sotsiaaltoetused | 59490,00 | 60533,30 | 49493,00 |
| 55 | Majandamiskulud | 45,00 | 43,20 | 0,00 |
| **10200** | **Eakate sotsiaalhoolekandeasutused** | **229000,00** | **233764,48** | **230000,00** |
| 55 | Majandamiskulud | 229000,00 | 233764,48 | 230000,00 |
| **10201** | **Muu eakate sotsiaalne kaitse** | **88771,00** | **78799,39** | **100578,00** |
| 50 | Tööjõukulud | 72921,00 | 62846,09 | 85278,00 |
| 55 | Majandamiskulud | 15850,00 | 15953,30 | 15300,00 |
| **10400** | **Asendus- ja järelhooldus (2018 muudatus)** | **134477,00** | **131247,17** | **104692,00** |
| 55 | Majandamiskulud | 134477,00 | 131247,17 | 104692,00 |
| **10402** | **Muu perekondade ja laste sotsiaalne kaitse** | **202411,00** | **156630,09** | **318937,00** |
| 41 | Sotsiaaltoetused | 141387,00 | 116583,60 | 238659,00 |
| 50 | Tööjõukulud | 33450,00 | 13414,84 | 57178,00 |
| 55 | Majandamiskulud | 27574,00 | 26631,65 | 23100,00 |
| **10701** | **Riiklik toimetulekutoetus** | **42658,00** | **33421,84** | **34456,00** |
| 41 | Sotsiaaltoetused | 42658,00 | 33421,84 | 34456,00 |
| **10900** | **Muu sotsiaalne kaitse, sh sotsiaalse kaitse haldus** | **143370,00** | **150302,21** | **163986,00** |
| 50 | Tööjõukulud | 129250,00 | 133843,45 | 144536,00 |
| 55 | Majandamiskulud | 13920,00 | 16378,76 | 19250,00 |
| 60 | Muud tegevuskulud | 200,00 | 80,00 | 200,00 |

Kohaliku omavalitsusüksuse ülesandeks on sotsiaalteenuste, vältimatu sotsiaalabi ja muu abi andmise korraldamine ning sotsiaaltoetuste määramine ja maksmine. Kohalik omavalitsusüksus võib määrata ja maksta täiendavaid sotsiaaltoetusi kohaliku omavalitsusüksuse eelarvest kohaliku omavalitsuse volikogu kehtestatud tingimustel ja korras. Riigieelarvest eraldatakse valla- ja linnaeelarvetele vahendid üksi elavatele isikutele ja perekondadele puuduse korral sotsiaaltoetuste maksmiseks lähtuvalt Riigikogu kehtestatud toimetulekupiirist ja sotsiaalhoolekande seadusega kehtestatud toimetulekutoetuse maksmise tingimustest. Peipsiääre Vallavolikogu kehtestatud määrusega „Sotsiaaltoetuste määramise ja maksmise kord Peipsiääre vallas“ sätestatakse Peipsiääre valla eelarvesse sotsiaaltoetuste maksmiseks planeeritud rahaliste vahendite kasutamise alused ning sotsiaaltoetuste taotlemise ja maksmise kord.

Asenduskoduteenus on lapsele tema vajaduste rahuldamiseks peresarnaste elutingimuste võimaldamine, turvalise ja arengut soodustava elukeskkonna loomine ning tema ettevalmistamine võimetekohaseks toimetulekuks täiskasvanuna. Asenduskodu on nõuetele vastav koht, kus osutatakse asenduskoduteenust. Toetus on ettenähtud lastekodulaste toetamiseks.

**Investeerimistegevus**

Kohaliku omavalitsuse üksuse finantsjuhtimise seaduse jaotuse järgi koostatakse eelarveosa investeeringute kohta. Selles eelarveosas on toodud nii tulud kui ka kulud. Tulude ja kulude eraldamiseks kasutatakse märke:

• sissetulekud plussmärgiga,

• väljaminekud miinusmärgiga.

Investeerimistegevuse väljaminekud koosnevad põhivara soetamise väljaminekutest, põhivara soetamise eesmärgil antavatest sihtfinantseerimistest ja intressikulust. 2022. aastal teostatavate investeerimistegevuse väljaminekute summa on 2022. aasta eelarves 1 388 811 eurot.

Investeerimistegevuse tulud ja kulud 2021-2022

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **Investeerimistegevus** | **-1989399,00** | **-2579552,74** | **-1132430,00** |
| Maa | 0,00 | 0,00 | -21250,00 |
| Hooned ja rajatised | -3871518,00 | -3020088,66 | -1075892,00 |
| Masinad ja seadmed | -20528,00 | -19582,15 | 0,00 |
| Muu amortiseeruv materiaalne põhivara | 0,00 | 0,00 | -70000,00 |
| Mitteamortiseeruv materiaalne põhivara | 0,00 | 0,00 | -200,00 |
| Saadud sihtfinantseerimine põhivara soetuseks | 1985495,00 | 489998,00 | 109141,00 |
| Kasum/kahjum materiaalse põhivara müügist | 50000,00 | 65606,00 | 60000,00 |
| Antud sihtfinantseerimine põhivara soetuseks | -92948,00 | -34967,50 | -90704,00 |
| Intressitulu | 100,00 | 140,12 | 0,00 |
| Maksud, lõivud | 0,00 | -21515,22 | 0,00 |
| Intressikulu | -40000,00 | -39143,33 | -43525,00 |

2022 aasta eelarves on järgmised investeeringud:

* Teede mustkatte alla viimine 150 000 eurot;
* Alatskivi Veskijärve promenaad 30 652 eurot (toetus 26 000eurot);
* Maa ost 21 250 eurot;
* Alatskivi Tervisekeskuse sisustus 70 000 eurot;
* Vara mänguväljak 30 000 eurot (27 000 eurot);
* Noortekeskuse renoveerimine 20 000 eurot;
* Kolkja Rahvamaja katuse renoveerimine 30 060 eurot (toetus 20 000 eurot);
* Liivi Muuseumi museaalid 2 200 eurot;
* Sibulatee kolme kultuuri projekt 500 000 eurot;
* Koosa lasteaia hoone maakütte ehitus 70 000 eurot;
* Koosa lasteaia mänguväljak 24 403 eurot;
* Pala Kooli lasteaia mänguväljaku asfaldi vahetamine kummimattidega 9 000 eurot;
* Pala Kooli võimla parkla ja kooliesise tee asfalteerimine 50 000 eurot;
* Pala Kooli 3 klassiruumi põrandate vahetus ja evakuatsioonitrepp 47 600 eurot;
* Kolkja Põhikool- Lasteaia spordisaali ventilatsiooni ehitus ja valgustite vahetus 60 000 eurot;
* Vallale kuuluvate korterite renoveerimine 52 177 eurot;
* Ranna Rahvamaja hoone fassaadi renoveerimise omaosalus 23 300 eurot
* Alatskivi Lossi peahoone fassaadi tööde omaosalus 7 404 eurot.
* Hajaasustuse programmi elluviimine 60 000 eurot (toetus 30 000 eurot).

**Finantseerimistegevus**

Finantseerimistegevuses kajastatakse finantseerimistehingud. Finantseerimistehinguteks on laenude võtmise ja tagasimaksmise kajastamine.

Finantseerimistegevuse planeerimisel on arvestatakse KOFS-i nõuetega ja põhimääruse nõuetega. Laenukohustuse võtmist reguleerib KOFS. Seoses Covid-19 kriisiga tõstis valitsus 2022. aasta netovõlakoormuse määra 80% põhitegevuse tuludest kui põhitegevuse tulem on vähemalt 8% põhitegevuse tuludest.

Finantseerimistegevus aastatel 2021-2022

|  |  |  |  |
| --- | --- | --- | --- |
| **Peipsiääre valla 2022. aasta eelarve eelnõu** | **2021. a eelarve**  | **2021. a eelarve täitmine** | **2022. a eelarve taotlused** |
| **Finantseerimistegevus** | **976611,00** | **1005644,51** | **479000,00** |
| Laenud | 1400000,00 | 1400000,00 | 1000000,00 |
| Kapitalirendikohustised | -23389,00 | -30644,10 | -21000,00 |
| Laenud | -400000,00 | -363711,39 | -500000,00 |

Eelarvesse planeeritakse laenude võtmine sellises mahus, kui palju tõenäoliselt eelarveaasta jooksul laenu kasutusele, st pangast välja võetakse. Tehingud planeeritakse brutomeetodil, st laenude võtmist ja tagasimakseid arvestatakse eraldi.

Laen on kavas võtta investeeringute teostamiseks ja põhivara soetuseks antavaks toetuseks. Et viia ellu 2022. aastaks kavandatud investeeringuid on vaja suurendada laenukoormust kuni 1 000 000 euro võrra (Peipsiääre Vallavolikogu 31. jaanuar 2022 otsus nr 6).

Eelarve prognoositav netovõlakoormus on ligikaudu 47%.

**Likviidsete varade muutuse eelarveosa**

Kohaliku omavalitsuse üksuse finantsjuhtimise seaduse alusel kuuluvad likviidsete varade muutuse eelarveosa koosseisu raha ja pangakontode saldo muutus. Likviidsete varade saldo suurenemine kajastatakse eelarves plussiga, saldo vähenemine kajastatakse miinusega.

2021. a suunamata likviidsete varade jääk oli 477 185,67 eurot. 2022. a eelarvega kavandatakse esialgu likviidseid varasid kasutusele võtta 59 430 eurot, mis suunatakse investeerimis- ja finantseerimistegevuse kulude katteks.

**Nõuete ja kohustuste muutus**

Eelarvega võib kavandada eelmisel eelarveaastal laekumata jäänud sissetulekuid 2022. aasta eelarves, kui need tulenevad:

• investeeringute elluviimise lepingust või riigihankest

• sõlmitud lepingu alusel põhivara soetuseks saadavast sihtfinantseerimises

Eelarvesse on planeeritud 2022. aastaks nõueteks kokku 594 000 eurot.

Mirje Põld

finantsjuht